Kris Kärner

Kris Kärner, tuntud ka kui Istoprocent, (sündinud 21. novembril 1996) on eesti poliitik ja striimer. 

 Haridus 
Kris Kärner lõpetas 2013. aastal Tartu Mart Reiniku Kooli 9. klassiTartu Mart Reiniku Kool: II lend (2013) ja 2016. aastal Tartu Tamme Gümnaasiumi.Lennud Tartu Tamme Gümnaasium (70. lend 2016)

 Avalik esinemine 
Kärner hakkas YouTube'is tegutsema 27. detsembril 2011, kui laadis üles video "Dirt 3 (Istoprocenti algus)".Dirt 3 (Istoprocenti algus)

2014. aastal esines telesaates "Seitsmesed uudised" Jan Uuspõllu teisikuna.Jan Uuspõld jagab elutarkust oma noorele teisikule Teles on ta  esinenud ka klipiga "SAI" aastavahetuse meelelahutusprogrammis "Rahva Tujurikkuja 2014".Rahva Tujurikkuja 2014 - "SAI"

2017. aasta juunis naasnult hakkas ta otseülekandeplatvormil Twitch tegema otseülekandeid videomängudest ning teisi arvustama. Paari kuuga saavutas püsiva jälgijaskonna ning hakkas Twitchis täiskohaga tööle. Pärast mitut reeglite rikkumist Twitchis ta kanal suleti ning Kärner hakkas kasutama Youtube LIVE-i. 12. aprill 2019 naasis ta Twitchi.

2020. aasta aprillis oli tal Youtube's kahe kanali peale kokku 9,2 miljonit‬ vaatamist ja 58 100‬ tellijat.Esimene kanal (istoprocentoffical)Teine kanal (Teamisto) Twitchis oli tal jälgijaid kokku 64 873.

2023. aasta veebruaris sai ta keelu kolme autoriõiguse rikkumise eest. Mõni kuu hiljem alustas ta YouTube'is uue kanaliga "isto arhiiv".

 Poliitiline tegevus 
Kärner astus 4. veebruaril 2025 erakonna Isamaa liikmeks, kuid lahkus sealt 13. septembril 2025 skandaali tõttu.

11. septembril avaldas uudisteportaal Tartu Postimees artikli pealkirjaga: „Sotsid seina äärde ja pumppüssiga maha lasta.” Artiklis käsitleti Kris Kärneri poolt TikTokis tehtud vaenulikku sõnavõttu. Kris Kärner on seejärel öelnud, et tema väljaütlemised ei tulene vihast, vaid soovist haarata noorte tähelepanu ja alustada diskussioone, kuid ei õigusta end sellisel kujul.Lukas soovitab vägivalda õhutanud juutuuberil Isamaas kandideerimisest loobuda err.ee, 12. september 2025 13. septembril 2025 teatas Kris Kärner Facebookis, et astub Isamaa erakonnast välja. Samas ei loobunud ta erakonna nimekirjas 2025. aasta kohaliku omavalitsuse volikogude valimistel kandideerimisest Tartu linnavolikogusse. Ta sai isikumandaadi, kogudes 1597 häält.

24. novembril 2025 Liitus Kärner Tartu linnavolikogus Isamaa Erakonna fraktsiooniga. Ta teatas, et ei kavatse lähiajal Isamaa Erakonnaga taasliituda. Fraktsioonist jäi välja linnavolikogu esimeheks valitud Tõnis Lukas, kes keeldus Kris Kärneriga samas liidus olema."Lukas jäi Tartu Isamaa fraktsioonist välja, Kärner sai sisse" ERR, 4. detsember 2025 16. veebruaril 2026 teatas aga Isamaa Tartu linnavolikogu fraktsioon, et arvavad Kärneri enda ridadest välja tema väljaütlemiste tõttu."Isamaa Tartu fraktsioon arvab Kris Kärneri enda ridadest välja" ERR, 16. veebruar 2026

 Tunnustus 
2017. aastal nimetati ta Eesti sotsiaalmeedia auhindade galal Playnupp aasta streamer'iks. 

29. novembril 2018 võitis ta Eesti Päevalehe "Eesti mõjukate 2018" edetabelis noorte mõjutajate kategoorias 3. koha.Eesti Mõjukad 2018: noorte mõjutajad Eesti Päevaleht.

 Viited 

Välislingid
EESTI ESO #192 Kris Istoprocent Kärner. Striim, Charlie Kirk, sotsid, naised, valimised, poliitika, 23.9.2025

Kategooria:Eesti Youtube'i-kuulsused
Kategooria:Sündinud 1996
Kategooria:Eesti poliitikud